- Այո´: Եվ մեր իշխանության մեծագույն առավելությունն այն կլինի, որ կարողանանք շահեկան հարցադրումը, ճշմարիտ խոսքը տարբերել պոպուլիզմից, կեղծ մեղադրանքներից ու դա օգտագործել երկրի առաջընթացի, զարգացման համար: Հրապարակային ելույթների առումով ընդդիմությունը մի առավելություն ունի. ամեն ինչ կարող է պահանջել, խոստանալ և ձախողումի կամ խոստումն իրականացնելու օբյեկտիվ անհնարինության համար պատասխանատվություն չկրել: Մինչդեռ իշխանությունը պարտավոր է ավելի իրատես լինել. չի կարող հայտարարություններ անել, որոնք տվյալ պահին անիրականանալի են: Ավելին, երբեմն էլ իշխանությունը պարտավոր է շատ ավելին անել, բայց չհայտարարել: